smcproject/ml-wiki-sentences huggingface dataset:
പാകിസ്താൻ , ശ്രീലങ്ക , മലയ, തായ്‌ലാൻഡ് , വിയറ്റ്നാം , ഫിലിപ്പീൻസ് , ഇന്തോനേഷ്യ , ആസ്ട്രേലിയ തുടങ്ങിയ രാജ്യങ്ങളുടെ സമുദ്രതീരങ്ങളിലാണ് നരിമീനിനെ സാധാരണ കണ്ടുവരുന്നത്.
കായലുകളും നദീമുഖങ്ങളുമാണ് ഇഷ്ടവാസസ്ഥലം.
ഇരതേടി നദീമുഖങ്ങളിൽനിന്ന് നദികളിലേക്ക് 100 കി.
ദൂരംവരെ ഇവ സഞ്ചരിക്കാറുണ്ട്.
ശുദ്ധജലത്തിലും ലവണജലത്തിലും ജീവിക്കാൻ കഴിവുള്ളവയാണ് ഇവ.
മുതുകുഭാഗത്തിന് പച്ചയോ, ചാരനിറമോ ആയിരിക്കും; വയർഭാഗം വെള്ളിനിറവും .
ശരീരത്തിൽ അവിടവിടെ മഞ്ഞപ്പൊട്ടുകളും മുതുകിനു മുൻഭാഗത്തായി വെളുത്ത പാളികളും കാണപ്പെടാറുണ്ട്.
ശരീരത്തിന് പൊതുവേ ദീർഘാകൃതിയാണ്.
ശരീരത്തിന്റെ പാർശ്വഭാഗം പതിഞ്ഞിരിക്കുന്നു.
വായ , മോന്തയിൽ കുറുകേ കീറിയതുപോലെയാണ്.
കീഴ്ത്താടി മുമ്പോട്ടു തള്ളിയിരിക്കും.
വായ്ക്കകത്ത് ധാരാളം പല്ലുകളുണ്ട്.
ആദ്യത്തെ മുതുച്ചിറകിൽ മൂർച്ചയുള്ള ഏഴോ-എട്ടോ മുള്ളുകളും ഗുദച്ചിറകിൽ മൂർച്ചയുള്ള മൂന്നു മുള്ളുകളുമുണ്ട്.
ചെതുമ്പലുകൾ താരതമ്യേന വലിപ്പം കൂടിയതാണ്.
പാർശ്വരേഖയിൽ 52-61 ചെതുമ്പലുകളാണ് സാധാരണയായി കാണപ്പെടുന്നത്.
നരിമീൻ 170 സെ.
നീളത്തിൽ വളരും.
ശുദ്ധജലതടാകങ്ങളിലാണ് ഇവ വളരുന്നത്.
ഭക്ഷണത്തിൽ 75 ശതമാനവും ചെറിയ മത്സ്യങ്ങളും ചെമ്മീനുകളുമാണ് .
ജലത്തിലെ ഒച്ചുകളെയും ഇവ ഭക്ഷിക്കുന്നു.
മള്ളറ്റുകൾ, പൂമീൻ, പൂവൻ മത്സ്യം, നെതോലി, തിലാപ്പിയ തുടങ്ങി നദീമുഖങ്ങളിൽ കാണുന്ന നിരവധി മത്സ്യങ്ങളെയും നരിമീൻ ഭക്ഷിക്കും.
തിലാപ്പിയ , ഗപ്പി പോലെയുള്ള വളർത്തു മത്സ്യങ്ങളെ ഇവയുടെ തീറ്റ ആവശ്യത്തിനായി മത്സ്യ കൃഷി ചെയ്യുന്നവർ വളർത്താറുണ്ട്.
പ്രജനനം‌ നരിമീൻ
നരിമീനുകൾ ശീതകാലത്ത് നദീമുഖങ്ങളോടടുത്ത കായൽത്തീരങ്ങളിലും ആയിരിക്കാം പ്രജനനം നടത്തുന്നതെന്ന് കരുതപ്പെടുന്നു.
തിരുത , കരിമീൻ , പൂമീൻ , കാർപ്പുകൾ , തിലാപ്പിയ തുടങ്ങിയ മത്സ്യങ്ങളോടൊപ്പം നരിമീനുകളെ വളർത്താറില്ല.
ഇവ അതിനെ ആഹാരമാക്കുന്നതാണ്.
രുചിയുള്ള നരിമീനുകൾ പോഷകമൂല്യമേറിയതുമാണ്.
ഇതിന്റെ 100 ഗ്രാം മാംസത്തിൽ പ്രോട്ടീൻ/മാംസ്യം : 19.2 മുതൽ 32 g വരെ (14.8 ശ.മാ.) കൊഴുപ്പ് : 1.2 - 5.3 g (2.8 ശ.മാ.) സോഡിയം : 45–85 mg വിറ്റാമിൻ A : 35 mg വിറ്റാമിൻ B6 : 1 mg വിറ്റാമിൻ B12 : 0.4 mg വിറ്റാമിൻ സി : 0.3 mg വിറ്റാമിൻ ഡി : 10–15 mg.
അവലംബം പുറംകണ്ണികൾ Barramundi Archived 2006-06-26 at the Wayback Machine Barramundi: Facts, Discussion Forum, and Encyclopedia Article Barramundi Archived 2011-02-09 at the Wayback Machine Barramundi farming (SA) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നരിമീൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ബൻടാല ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Bundala_National_Park
ബൻടാല ദേശീയോദ്യാനം ശ്രീലങ്കയിലെ ഹമ്പൻടോട്ടയിൽ നിന്നും 15 കിലോമീറ്റർ ദൂരത്തിൽ സ്ഥിതിചെയ്യുന്ന ദേശീയോദ്യാനങ്ങളിലൊന്നാണിത്.
ഈ ദേശീയോദ്യാനത്തിലെ ബൻടാല തുറമുഖ പ്രദേശത്ത്    കൂട്ടംകൂടുന്ന197 വർഗ്ഗത്തിൽപ്പെട്ട പക്ഷികളിൽ ദേശാടനപക്ഷിയായ വലിയ അരയന്നക്കൊക്കുകളുടെ വലിയകൂട്ടം ഇവിടെ കാണപ്പെടുന്നു.
1969-ൽ ബൻടാലയെ വന്യജീവിസങ്കേതമായി നാമനിർദ്ദേശം ചെയ്തു.
1993 ജനുവരി 4 ന് ഇതിനെ ദേശീയോദ്യാനമായി മാറ്റപ്പെടുകയും ചെയ്തു.
1991-ൽ റാംസർ റാംസർ ഉടമ്പടി പ്രകാരം ശ്രീലങ്കയിലെ ആദ്യത്തെ തണ്ണീർത്തടമായി ബൻടാലയെ പ്രഖ്യാപിക്കപ്പെട്ടു.
2005-ൽ ഈ ദേശീയോദ്യാനത്തെ ശ്രീലങ്കയിലെ നാലാമത്തെ ബയോസ്ഫിയർ റിസർവ് ആയി യുനെസ്കോ നാമനിർദ്ദേശം ചെയ്തു.
കൊളംബോയിൽ നിന്നും 245 കിലോമീറ്റർ തെക്കു-കിഴക്കായി ഈ ദേശീയോദ്യാനം സ്ഥിതിചെയ്യുന്നു.
The greater flamingo is the highlight of migrants ചരിത്രം
ബൻടാലയെ 1969 ഡിസംബർ 5 ന് വന്യമൃഗസങ്കേതമായി പ്രഖ്യാപിക്കപ്പെട്ടു.
1993 ജനുവരി 4 ന് ഇതിനെ 6,216 ചതുരശ്രകിലോമീറ്റർ വിസ്തീർണ്ണം ഉള്ള ദേശീയോദ്യാനമായി ഉയർത്തി.
എങ്ങനെ ആയിരുന്നാലും 2004-ൽ ഈ ദേശീയോദ്യാനം 3,698 ചതുരശ്രകിലോമീറ്റർ വിസ്തീർണ്ണം ആയി ചുരുങ്ങി.1991-ൽ ബൻടാലയെ റാംസർ തണ്ണീർത്തടമായി നാമനിർദ്ദേശം ചെയ്തു.
2006 ജനുവരിയിൽ 3,339.38 ഹെക്ടർ പ്രദേശമുള്ള ബൻടാലയെയും ചുറ്റുമുള്ള പ്രദേശങ്ങളെയും ചേർത്ത് വിൽമണ്ണ സങ്കേതമായി പ്രഖ്യാപിക്കപ്പെട്ടു.
സസ്യജന്തുജാലങ്ങൾ ചിത്രശാല വലിയ അരയന്നക്കൊക്ക് അവലംബം പുറത്തേയ്ക്കുള്ള കണ്ണി {{ cite journal }} : Cite journal requires | journal= ( help )
ജെ.സി. ദാനിയേൽ ഇംഗ്ലീഷ് വിലാസം https://ml.wikipedia.org/wiki/J.
_Daniel
മലയാളത്തിലെ ആദ്യത്തെ നിശ്ശബ്ദ ചലച്ചിത്രമായ വിഗതകുമാരന്റെ നിർമാതാവും സംവിധായകനുമായിരുന്നു .
ജെ.സി ദാനിയേൽ അഥവ ജോസഫ് ചെല്ലയ്യ ദാനിയേൽ .
മലയാള സിനിമയുടെ പിതാവ് എന്നാണ് ഇദ്ദേഹം അറിയപ്പെടുന്നത്.
വിഗതകുമാരന്റെ ഛായാഗ്രഹണവും നിർവഹിച്ചത് ദാനിയേലാണ്.
1900 ഫെബ്രുവരി 26 ന് അഗസ്തീശ്വരത്ത് ജനിച്ച ദാനിയേൽ നന്നേ ചെറുപ്പത്തിലെ സിനിമയോടും ആയോധന കലകളോടും ആഭിമുഖ്യം പുലർത്തിയിരുന്നു.
തുടർന്ന് മുംബൈയിൽ എത്തിയാണ് അദ്ദേഹം ചലച്ചിത്രസംവിധാനം പഠിച്ചത്.
വിഗതകുമാരൻ
മുംബൈയിൽ നിന്നും തിരിച്ചെത്തി തിരുവനന്തപുരത്ത് വിഗതകുമാരന്റെ അണിയറ പ്രവർത്തനങ്ങൾ ആരംഭിച്ചു.
1928 നവംബർ 7 ന് തിരുവനന്തപുരം ക്യാപ്പിറ്റോൾ തിയേറ്ററിലും നാഗർകോവിൽ പയനിയർ തിയേറ്ററിലുമാണ് വിഗതകുമാരൻ ആദ്യമായി പ്രദർശിപ്പിച്ചത്.
ദാനിയേലിന്റെ മകൻ സുന്ദർ ‍തന്നെയായിരുന്നു ചിത്രത്തിലെ നായകൻ.
റോസി (രാജമ്മ) എന്ന കീഴാള സ്ത്രീ നായർ സ്ത്രീയായി സിനിമയിൽ അഭിനയിക്കുന്നതറിഞ്ഞു യഥാസ്ഥിതികരായ സവർണർ രോഷാകുലരായി.
ശേഷജീവിതം ദാനിയേൽ വാർദ്ധക്ക്യകാലത്തെ ചിത്രം.
ചിത്രം പരാജയമായിരുന്നു.
ഒറ്റയാനായി പടംപിടിക്കാനിറങ്ങിയ ദാനിയേൽ കടബാദ്ധ്യതകളിൽ മുങ്ങി.
സ്റ്റുഡിയോയും സാങ്കേതിക ഉപകരണങ്ങളും വിറ്റു.
ജീവിക്കാൻ നിവൃത്തിയില്ലാതെ അഗസ്തീശ്വരത്തേക്ക് മടങ്ങി.
ഉപജീവനത്തിന് ദന്തചികിത്സകനാകാൻ തീരുമാനിച്ച ദാനിയേൽ മുംബെയിലും ചെന്നൈയിലുമായി ഇതിനുവേണ്ടി പഠനം നടത്തി.
മദിരാശി നെയ്യാറ്റിൻകര , കാരക്കുടി , അഗസ്തീശ്വരം എന്നിവിടങ്ങളിൽ ദന്താശുപത്രികൾ നടത്തി.
സംസ്ഥാന സർക്കാർ അവശകലാകാരൻമാർക്കായി 300 രൂപ പെൻഷൻ ആദ്യമായി ഏർപ്പെടുത്തിയപ്പോൾ അപേക്ഷകരുടെ പട്ടികയിൽ ദാനിയേലുമുണ്ടായിരുന്നു.
പക്ഷെ സൂക്ഷ്മപരിശോധനയിൽ മലയാളസിനിമയുടെ പിതാവിന്റെ അപേക്ഷ തള്ളപ്പെട്ടു .
നിശ്ശബ്ദചിത്രമായതിനാൽ വിഗതകുമാരനെ മലയാളസിനിമയായി പരിഗണിക്കാനാവില്ലെന്നും ദാനിയേലിന്റെ സ്വദേശം അഗസ്തീശ്വരത്തായതിനാൽ അദ്ദേഹത്തിന്റെ മാതൃഭാഷ മലയാളംതന്നെയാണോ എന്നത് സംശയകരമാണെന്നും പരിശോധനാസമിതി വിലയിരുത്തി .
വസ്തുതകൾ ബോധിപ്പിക്കാൻ ദാനിയേൽ നടത്തിയ ശ്രമം പരാജയപ്പെട്ടു .
സ്വന്തമായുണ്ടായിരുന്നതെല്ലാം സിനിമക്കു വേണ്ടി നഷ്ടപ്പെടുത്തിയ ദാനിയേൽ 1975ൽ അന്തരിച്ചു.
വർഷങ്ങൾക്കുശേഷം അദ്ദേഹത്തിന്റെ വിധവ ജാനറ്റ് ദാനിയേലിന് സർക്കാർ പെൻഷൻ അനുവദിച്ചു .
ജെ.സി. ദാനിയേൽ പുരസ്കാരം
മലയാളചലച്ചിത്ര മേഖലക്ക് സമഗ്രസംഭാവനകൾ നൽകുന്നവർക്കായി സംസ്ഥാന സർക്കാർ 1992-ൽ ജെ.സി. ദാനിയേലിന്റെ പേരിൽ ഒരു ലക്ഷം രൂപയുടെ പുരസ്കാരം ഏർപ്പെടുത്തി.
നിർമ്മാണ, വിതരണ മേഖലകളിൽ അരനൂറ്റാണ്ടുകാലം നിറഞ്ഞുനിന്നിരുന്ന ടി.ഇ വാസുദേവനാണ് പ്രഥമ പുരസ്കാരം ലഭിച്ചത്.
സെല്ലുലോയ്ഡ്
ദാനിയേലിന്റെ ജീവിതത്തെ ആസ്പദമാക്കി സംവിധായകൻ കമൽ സെല്ലുലോയ്ഡ് എന്ന പേരിൽ ഒരു ചിത്രം സംവിധാനം ചെയ്തു.
2013-ൽ പുറത്തിറങ്ങിയ ഈ ചിത്രം 2012-ലെ കേരളസംസ്ഥാന ചലച്ചിത്രപുരസ്കാരത്തിൽ മികച്ച ചിത്രത്തിനുള്ള പുരസ്കാരമടക്കം 7 അവാർഡുകൾ കരസ്ഥമാക്കിയിരുന്നു .
വിനു എബ്രഹാമിന്റെ നഷ്ടനായിക എന്ന നോവലിനെയും, ചേലങ്ങാട് ഗോപാലകൃഷ്ണന്റെ ജെ.സി. ഡാനിയേൽ ജീവചരിത്രത്തെയും അടിസ്ഥാനമാക്കിയാണ് ചിത്രം ഒരുക്കിയത് .
അവലംബം ↑ {{ cite news }} : Check date values in: | accessdate= and | date= ( help ) 1 2 3 4 5 ↑ 1 2 3 ↑ ↑ റോസി സെല്ലുലോയ്ഡിലൂടെ വീണ്ടും, മാതൃഭൂമി ഓൺലൈൻ, Posted on: 05 Nov 2012 കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ജെ.സി. ദാനിയേൽ
വള്ളിത്തോട് ഇംഗ്ലീഷ് വിലാസം https://ml.wikipedia.org/wiki/Vallithode
12°01′59″N 75°42′49″E ﻿ / ﻿ 12.033025°N 75.713707°E ﻿ / 12.033025; 75.713707 കണ്ണൂർ ജില്ലയിലെ തലശ്ശേരി താലൂക്കിലെ ഇരിട്ടി ബ്ലോക്കിലെ പായം പഞ്ചായത്തിലെ ഒരു പ്രകൃതി സുന്ദരമായ ഒരു ഗ്രാമമാണ്‌ വള്ളിത്തോട് .
കേരള - കർണാടക അതിർത്തിയിലേക്ക് ഇവിടെ നിന്നും 7 കി.
മി. മാത്രമേ ഉള്ളു.
ഇവിടെ നിന്നും കണ്ണൂരിലേക്കും തലശ്ശേരിയിലേക്കും ഒരേ ദൂരമാണ്.
തലശ്ശേരി - മൈസൂർ അന്തർ സംസ്ഥാനപാത ഇതിലൂടെയാണ്‌ കടന്നുപോകുന്നത്.
വള്ളികളും തോടുകളും നിറഞ്ഞസ്ഥലമായതുകൊണ്ടാണ് ഈ സ്ഥലത്തിന് വള്ളിത്തോട് എന്ന പേര് ലഭിച്ചത്.
ഇരിട്ടിയിൽ നിന്നും കൂട്ടുപുഴ ബസ്സിൽ കയറിയാൽ വള്ളിത്തോട് ഇറങ്ങാം.
തലയാട്
കോഴിക്കോട് നിന്നും 40 കിലോമീറ്റർ വടക്കുകിഴക്കായി വയനാടൻ മലനിരകൾക്കടുത്തുള്ള ഒരു മലയോര ഗ്രാമമാണ് തലയാട്(ഇംഗ്ലീഷ്:  Thalayad).
ജല വൈദ്യുത പദ്ധതിയായ കക്കയം ഡാം  തലയാട് നിന്നും 23 കിലോമീറ്റർ അകലെയാണ്.
പനങ്ങാട് പഞ്ചായത്തിൽ പെട്ട സ്ഥലം അണ് തലയാട്.
കോഴിക്കോട് നിന്ന് ബാലുശ്ശേരി എസ്റ്റേറ്റ് മുക്ക് വഴി തലയട് എത്തിച്ചേരാം.
വിനോദ സഞ്ചാര കേന്ദ്രങ്ങൾ അയ കക്കയം വയലട തുടങ്ങിയവ സമീപത്താണ്.
പൂനൂർ പുഴയുടെ ഉത്ഭവ സ്ഥാനമായ "തലയാറ് "എന്നത് ലോപിച്ചു തലയാട് ആയി മാറിയതാണ്.
വാർദ്ധക്യത്തിലെ ലൈംഗികത Exchange of affections among seniors in an old people's home
വർദ്ധക്യത്തിലെത്തിയാൽ ലൈംഗിക താല്പര്യം കുറയുമെന്നോ ലൈംഗികശേഷി ഇല്ലാതാകുമെന്നോ ഉള്ള തെറ്റായധാരണ പലരിലും വ്യാപകമാണ്.
വാർദ്ധക്യത്തിലെത്തിയ ആളുകളുടെ ലൈംഗികത (Sexuality in old age) വളരെയധികം അവഗണിക്കപ്പെട്ട ഒരു വിഷയം കൂടിയാണ്.
എന്നാൽ ആയുർദൈർഖ്യം വർധിച്ചു വരുന്ന ആധുനിക ലോകത്തിൽ വൃദ്ധരുടെ സന്തോഷകരമായ ലൈംഗിക ജീവിതത്തിന് സവിശേഷ പ്രാധാന്യമുണ്ട്.
അറുപത് അല്ലെങ്കിൽ അറുപത്തഞ്ചു വയസ് കഴിഞ്ഞാൽ സൗന്ദര്യവും ആകർഷകത്വവും ലൈംഗിക ശേഷിയും  നശിക്കുമെന്ന് വിശ്വസിക്കുന്നവരും കുറവല്ല.
എന്നാൽ ചെറുപ്പക്കാരുടെ ലൈംഗികത പോലെ തന്നെ പ്രധാനമാണ് മുതിർന്ന വ്യക്തികളുടെ ലൈംഗിക ജീവിതവും.
സന്തോഷകരമായ ലൈംഗികജീവിതം നയിക്കുന്ന ധാരാളം മുതിർന്ന വ്യക്തികൾ  ലോകമെമ്പാടും ഉണ്ട്.
ശാസ്ത്രീയമായി പറഞ്ഞാൽ പ്രായമായി എന്നത് കൊണ്ടു മാത്രം ഒരു വ്യക്തിയുടെ ലൈംഗികതാല്പര്യം ഇല്ലാതാകണമെന്നില്ല.
വാർദ്ധക്യത്തിലെത്തിയ ആരോഗ്യത്തിനും സന്തോഷത്തിനും ശരിയായ ലൈംഗികബന്ധം ഗുണകരമാണ്.
എന്നാൽ ഇതേപ്പറ്റി ശാസ്ത്രീയമായ അറിവ് ഇന്നും പലർക്കുമില്ല.
45, 50 അല്ലെങ്കിൽ 55 വയസ് പിന്നിട്ട സ്ത്രീകളിൽ ആർത്തവവിരാമം അഥവാ മേനോപോസ് (Menopause), പുരുഷന്മാരിൽ ആൻഡ്രോപോസ് (Andropause) എന്നിവയുമായി ബന്ധപ്പെട്ട ഹോർമോൺ ഉത്പാദനത്തിലെ കുറവ് ലൈംഗിക ജീവിതത്തെ മോശമായി ബാധിക്കാറുണ്ട്.
സ്ത്രീകളിൽ യോനീ വരൾച്ചയും യോനിയുടെ ഉൾതൊലിയുടെ കട്ടി കുറവും, പുരുഷന്മാരിൽ ലിംഗത്തിന്റെ ഉദ്ധാരണക്കുറവ് തുടങ്ങിയവയാണ് ഇതിന്റെ പരിണിത ഫലങ്ങൾ.
മറ്റൊന്ന്, പ്രായമായ ആളുകളിൽ ശരിയായ ഉത്തേജനം ഉണ്ടാകാൻ കൂടുതൽ സമയം ബാഹ്യകേളി അഥവാ ഫോർപ്ലേ ആവശ്യമായി വന്നേക്കാം.
കേവലം പ്രായമല്ല, മറിച്ചു ചില ഗുരുതരമായ രോഗാവസ്ഥകൾ വർദ്ധക്യത്തിലെത്തിയ ആളുകളുടെ ലൈംഗികശേഷിയെ മോശമായി ബാധിക്കാറുണ്ട് എന്ന്‌ ഗവേഷണങ്ങൾ ചൂണ്ടി കാണിക്കുന്നു.
ചെറുപ്പക്കാരിലും ഇത്തരം രോഗങ്ങൾ ലൈംഗിക പ്രശ്നങ്ങൾക്ക് കാരണമാകാറുണ്ട്.
പ്രമേഹം (ഡയബറ്റിസ്), ഹൃദ്രോഗം , പക്ഷാഘാതം, തലച്ചോറിനെ ബാധിക്കുന്ന രോഗങ്ങൾ, അമിത കൊളസ്ട്രോൾ , രക്താതിമർദ്ദം , ഹോർമോൺ വ്യതിയാനങ്ങൾ, അസ്ഥി രോഗങ്ങൾ, വിഷാദരോഗം , ഉത്കണ്ഠ വൈകല്യം തുടങ്ങിയ മാനസിക പ്രശ്നങ്ങൾ, ചില മരുന്നുകളുടെ ഉപയോഗം എന്നിവ ഇക്കാര്യത്തിൽ എടുത്തു പറയേണ്ടതായിട്ടുണ്ട്.
ഇത്തരം രോഗങ്ങൾ വരാതെ സൂക്ഷിക്കുന്നതോ, കൃത്യമായ ചികിത്സ സ്വീകരിക്കുന്നതോ ഏതു പ്രായത്തിലും ലൈംഗികശേഷി നിലനിർത്താൻ വളരെയധികം സഹായകരമാണ്.
എന്നാൽ വൈദ്യശാസ്ത്രം ഏറെ പുരോഗമിച്ച ഇക്കാലത്ത് ലൈംഗിക പ്രശ്നങ്ങൾക്ക് മികച്ച ചികിത്സ ലഭ്യമാണ് എന്നതാണ് വാസ്തവം.
ഒരു വിദഗ്ദ ഡോക്ടറുടെ അല്ലെങ്കിൽ സെക്സോളജിസ്റ്റിന്റെ (അല്ലെങ്കിൽ യൂറോളജിസ്റ്റിന്റെ) നേതൃത്വത്തിൽ ഇത്തരം പ്രശ്നങ്ങൾക്ക് പരിഹാരം തേടാവുന്നതേയുള്ളൂ.
സ്ത്രീകൾക്ക് ആർത്തവവിരാമവുമായി ബന്ധപ്പെട്ട പ്രശ്നങ്ങൾക്ക് ഒരു ഗൈനക്കോളജിസ്റ്റിന്റെ സഹായം തേടാവുന്നതാണ്.
വികസിത രാജ്യങ്ങൾ ഇക്കാര്യത്തിൽ ഏറെ മുൻപോട്ടു പോയിട്ടുണ്ട്.
അവിടങ്ങളിൽ ആരോഗ്യ മേഖല ലൈംഗിക പ്രശ്നങ്ങൾ പരിഹരിക്കാനും, ജനങ്ങളെ ബോധവൽക്കരിക്കാനും മികച്ച സംവിധാനങ്ങൾ ഏർപ്പെടുത്തിയിട്ടുണ്ട്.
ഉദാഹരണത്തിന്, വയാഗ്രയുടെ കണ്ടുപിടുത്തം ഇക്കാര്യത്തിൽ ഏറെ ഫലം ചെയ്തു.
കൂടാതെ ഉദ്ധാരണശേഷിക്കുറവ് , ചുരുങ്ങിയ ലിംഗം തുടങ്ങിയവ അനുഭവപ്പെടുന്ന പുരുഷന്മാർ കൃത്രിമ ലിംഗ ഇമ്പ്ലാന്റ് ഉപയോഗിക്കുന്നത് വഴി ഉദ്ധാരണം ഇഷ്ടമുള്ളത്രയും സമയം നിലനിർത്താം.
സ്ത്രീകളുടെ ലൈംഗികതയിൽ ആർത്തവവിരാമം അല്ലെങ്കിൽ ഓവറി നീക്കം ചെയ്യുന്നത് ഒരു പ്രധാന ഘടകമാണ്.
ഈ ഘട്ടത്തിൽ ഈസ്ട്രജൻ ഹോർമോണിന്റെ കുറവ് മൂലം യോനീ വരൾച്ച , യോനി ചർമ്മത്തിന്റെ കട്ടി കുറയുക എന്നിവ ഉണ്ടാകാം.
ഇതുകാരണം ബന്ധപ്പെടുന്ന സമയത്ത് വേദനയും ബുദ്ധിമുട്ടും രതിമൂർച്ഛയില്ലായ്മയും അനുഭവപ്പെടാം, അതുമൂലം ലൈംഗിക വിരക്തി, പങ്കാളിയോട് അകൽച്ച തുടങ്ങിയവ അനുഭവപ്പെട്ടേയ്ക്കാം.
ഇതിന് പരിഹാരമായി ഫാർമസിയിൽ ലഭിക്കുന്ന നനവ് നൽകുന്ന ഏതെങ്കിലും മികച്ച ലൂബ്രിക്കന്റ് ജെല്ലി (ഉദാ: കേവൈ ജെല്ലി, ഡ്യുറക്സ്, മൂഡ്സ് തുടങ്ങിയവ) യോനി ഭാഗത്ത്‌ ഉപയോഗിക്കുന്നത് സ്ത്രീകളിൽ വരൾച്ചയും  ബുദ്ധിമുട്ടും അകറ്റി ലൈംഗിക ആസ്വാദ്യത വർധിപ്പിക്കാൻ സഹായിക്കും.
ഒരു ഡോക്ടറുടെ  നിർദേശപ്രകാരം ഈസ്ട്രജൻ ഹോർമോൺ അടങ്ങിയ ജെല്ലി ഉപയോഗിക്കുന്നത് ഏറെ ഗുണകരമാണ്.
ഇത് യോനി ചർമത്തിന്റെ കട്ടി വർധിപ്പിക്കുകയും ഇടയ്ക്ക് ഉണ്ടാകാനിടയുള്ള അണുബാധയ്ക്കുള്ള സാധ്യത കുറയ്ക്കുകയും ലൈംഗിക താല്പര്യം മെച്ചപ്പെടുത്തുകയും ചെയ്യും.
എന്നാൽ പല ആളുകളും ഇതെപ്പറ്റി ശരിയായ അറിവുള്ളവരല്ല.
ഇവിടെ ശാസ്ത്രീയ ലൈംഗികാരോഗ്യ വിദ്യാഭ്യാസത്തിന്റെ കുറവ് ഒരു പ്രധാന പ്രശ്നം തന്നെയാണ്.
ലൈംഗിക പ്രശ്നങ്ങൾ ആരോഗ്യ വിദഗ്ദരുമായി ചർച്ച ചെയ്തു ശാസ്ത്രീയമായ ചികിത്സ തേടാൻ പലർക്കും ലജ്ജയും മടിയുമാണ് എന്നതാണ് പ്രശ്നം.
പ്രായമായി എന്ന തോന്നൽ‌, ലൈംഗിക ജീവിതം ചെറുപ്പക്കാർക്ക് വേണ്ടി മാത്രമുള്ളതാണ് എന്നൊക്കെയുള്ള തെറ്റായ ധാരണകൾ ഈ ഘട്ടത്തിൽ പലർക്കും ഉണ്ടാവാറുണ്ട്.
ഭർത്താവ് അല്ലെങ്കിൽ ഭാര്യയുടെ മരണം അല്ലെങ്കിൽ പങ്കാളിയുടെ ലഭ്യതക്കുറവ്, പുനർവിവാഹം ചെയ്യാനുള്ള സാഹചര്യമില്ലായ്മ, പങ്കാളിയുടെ ലൈംഗിക താല്പര്യക്കുറവ്, കുടുംബത്തിലെ സ്വകാര്യതയില്ലായ്മ, പങ്കാളിയിൽ നിന്നും മാറി കിടക്കേണ്ടി വരിക, ആവർത്തനവിരസത തുടങ്ങിയവ വർദ്ധക്യത്തിൽ എത്തിയവരുടെ ലൈംഗികജീവിതത്തിനും സ്നേഹം പങ്കുവെക്കലിനും തടസം സൃഷ്ടിക്കുന്നു.
ഇത് പലരുടെയും മാനസിക ശാരീരിക ആരോഗ്യത്തെയും ബന്ധങ്ങളെയും തന്നെ ബാധിക്കുന്നു.
ശാരീരിക പ്രശ്നങ്ങൾ ഉള്ളവർക്ക് പോലും ആമുഖലീലകൾക്ക് മുൻതൂക്കം കൊടുത്തു കൊണ്ട് ലൈംഗിക ജീവിതം ആസ്വദിക്കാൻ സാധിക്കുന്നതാണ്.
കൃത്യമായ ശാരീരിക വ്യായാമം , ധാരാളം പഴങ്ങളും പച്ചക്കറികളും പരിപ്പുവര്ഗങ്ങളും കടൽ മത്സ്യവും മുട്ടയും മറ്റുമടങ്ങിയ പോഷക സമൃദ്ധമായ ആഹാരം, പുകവലി അല്ലെങ്കിൽ അതിമദ്യാസക്തി തുടങ്ങിയ ലഹരികൾ ഒഴിവാക്കൽ, ശാസ്ത്രീയമായ ചികിത്സ, സന്തോഷകരമായ മാനസികാവസ്ഥ, ശരിയായ ഉറക്കം, ആരോഗ്യകരമായ ജീവിതശൈലി തുടങ്ങിയവ പാലിച്ചു പോരുന്നവരിൽ വർദ്ധക്യത്തിൽ എത്തിയാലും ലൈംഗിക പ്രശ്നങ്ങൾ ഉണ്ടാകാനുള്ള സാധ്യത പൊതുവേ കുറവാണ്.
പതിവായ വ്യായാമം ഊർജസ്വലതയും ആരോഗ്യവും മാത്രമല്ല ഹോർമോൺ സന്തുലിതാവസ്ഥയും, ലൈംഗികശേഷിയും, ശാരീരിക സൗന്ദര്യവും ഏറെക്കാലം നിലനിർത്താനും സഹായിക്കുന്നു.
വർദ്ധക്യത്തിൽ തൃപ്തികരമായ ലൈംഗികബന്ധം ഉണ്ടാകുന്നത് മാനസികമായും ശാരീരികമായും നിരവധി ആരോഗ്യകരമായ ഗുണങ്ങൾ കൂടി പ്രദാനം ചെയ്യുന്ന ഒന്നാണ് എന്നും അതിൽ ലജ്ജിക്കേണ്ടതായി യാതൊന്നുമില്ലെന്നും പഠനങ്ങൾ തെളിയിക്കുന്നു.
ഒരു രണ്ടാം ഹണിമൂണിന്റെ പ്രാധാന്യം ഇതിൽ നിന്ന് മനസിലാക്കാം.
ലൈംഗികബന്ധം അല്ലെങ്കിൽ സ്വയംഭോഗം പ്രായമായ പുരുഷന്മാരിൽ പ്രൊസ്ട്രേറ്റ് ഗ്രന്ഥിയുടെ ആരോഗ്യത്തിന് സഹായിക്കുന്നു.
പ്രൊസ്ട്രേറ്റ് കാൻസർ സാധ്യത കുറയ്ക്കുന്നു .
പ്രായമായ സ്ത്രീകളിൽ ലൈംഗിക സജീവത യോനി ഭാഗത്തേക്കുള്ള രക്തയോട്ടം വർധിപ്പിക്കുകയും, യോനിയുടെ ആരോഗ്യം , ഈർപ്പം, ഇലാസ്തികത, ആകൃതി തുടങ്ങിയവ നിലനിർത്താൻ സഹായിക്കുന്നു.
മൂത്രാശയ പേശികളുടെ ആരോഗ്യം നിലനിർത്തുന്നു .
സന്തോഷകരമായ ലൈംഗികബന്ധം പങ്കാളികൾ തമ്മിലുള്ള അടുപ്പം വർദ്ധിക്കുവാനും, അമിത രക്തസമ്മർദം കുറയുവാനും, മാനസിക സംഘർഷം ലഘൂകരിക്കാനും (Stress reduction), നല്ല ഉറക്കത്തിനും, മെച്ചപ്പെട്ട ആരോഗ്യത്തിനും, പൊതുവായ ആരോഗ്യത്തിനും സഹായിക്കുന്നതായി ശാസ്ത്രം വ്യക്തമാക്കുന്നു; പ്രത്യേകിച്ചും ഹൃദയാരോഗ്യത്തിനും, ഓർമശക്തിക്കും, ചറുചുറുക്കിനും, രോഗ പ്രധിരോധശേഷിയും ഗുണകരമാണ് .
ഇസ്രയേൽ ഇംഗ്ലീഷ് വിലാസം https://ml.wikipedia.org/wiki/Israel
ഏഷ്യയുടെ പടിഞ്ഞാറായി നിലകൊള്ളുന്ന ഒരു ജൂത-ജനാധിപത്യ രാഷ്ട്രമാണ് ഇസ്രയേൽ (/ˈɪzri.əl, -reɪ-/; ഹീബ്രു : יִשְׂרָאֵל ‎ Yisrāʾēl [jisʁaˈʔel]; അറബി : إِسْرَائِيل ‎ ʾIsrāʾīl ) .
സ്റ്റേറ്റ് ഓഫ് ഇസ്രയേൽ എന്നാണ് ഔദ്യോഗികനാമം.
വടക്ക് ലെബനാൻ, സിറിയ എന്നീ രാജ്യങ്ങളുമായി അതിർത്തി പങ്കിടുന്ന രാഷ്ട്രത്തിന്റെ കിഴക്ക് ജോർദാൻ നിലകൊള്ളുന്നു.
പടിഞ്ഞാറൻ അതിർത്തിയിൽ ഈജിപ്തും മെഡിറ്ററേനിയൻ കടലും അതിരിടുന്ന ഇസ്രയേലിന്റെ തെക്ക് ഭാഗത്ത് ചെങ്കടലിലെ അഖബ ഉൾക്കടൽ ആണുള്ളത്.
ലോകരാഷ്ട്രങ്ങളിൽ ഭൂരിഭാഗവും അംഗീകരിച്ചിട്ടില്ലെങ്കിലും; അധിനിവിഷ്ട പ്രദേശമായ ഈസ്റ്റ് ജറൂസലം തങ്ങളുടെ തലസ്ഥാനമെന്നാണ് ഇസ്രയേൽ അവകാശപ്പെടുന്നത് .
ചരിത്രപരമായി കാനാൻ, പലസ്തീൻ എന്നൊക്കെ വിളിക്കപ്പെടുന്ന സൗത്ത് ലെവന്റിലാണ് ഇസ്രയേൽ സ്ഥിതി ചെയ്യുന്നത്.
വിവിധ ജൂതഗോത്രങ്ങൾ, അസീറിയക്കാർ, ബാബിലോണിയക്കാർ, പേർഷ്യക്കാർ, ഗ്രീക്കുകാർ, റോമക്കാർ, ബൈസാന്റിയക്കാർ എല്ലാം ഭരണം നടത്തിയിട്ടുള്ള പ്രദേശമായിരുന്നു ഇത്.
പിന്നീട് ഇസ്‌ലാമിക ഖിലാഫത്തുകളുടെയും തുർക്കിയിലെ ഒട്ടോമൻ ഖിലാഫത്തിന്റെയും കീഴിലായിരുന്ന ഈ പ്രദേശം ഇടക്കാലത്ത് കുരിശുയുദ്ധക്കാരുടെ കീഴിലും ഉണ്ടായിരുന്നു.
ഇസ്രയേൽ രൂപീകരണത്തിന് (1948) തൊട്ടുമുൻപ് ബ്രിട്ടീഷ് മാൻഡേറ്റിന് കീഴിലായിരുന്നു പ്രദേശം.
പേരിന്റെ ചരിത്രം
നൂറ്റാണ്ടുകളായി, ഇസ്രായേൽ ദേശം എന്ന പേര്,  രാജ്യത്തേയും യഹൂദജനതയേയും പരാമർശിക്കാനായി ഉപയോഗിച്ചുപോരുന്നു.
സ്വപ്നത്തിൽ ജയിച്ചതിനെ തുടർന്ന്, യഹൂദജനതയുടെ പിതാവായി കരുതപ്പെടുന്ന യാക്കോബ് , ഇസ്രായേൽ എന്ന് പുനർനാമകരണം ചെയ്യപ്പെട്ടതായി പറയുന്ന ബൈബിളിലെ ഉല്പത്തി പുസ്തകത്തിലെ വാക്യത്തിലാണ് (ഉല്പത്തി 32:28).
ഈ പേരിന്റെ തുടക്കം.
അതിന്റെ അർത്ഥത്തെക്കുറിച്ച് അഭിപ്രായ സമന്വയമില്ല. 'ഭരിക്കുക', 'ശക്തനായിരിക്കുക', 'അധികാരം പ്രയോഗിക്കുക' എന്നൊക്കെ അർത്ഥമുള്ള 'സരാർ' എന്ന ക്രിയാപദത്തിൽ നിന്നാണ്  അതുണ്ടായതെന്നാണ് ഒരു പക്ഷം. 'ദൈവത്തിന്റെ കുമാരൻ', 'ദൈവം യുദ്ധം ചെയ്യുന്നു' എന്നുമൊക്കെ ഇതിന് അർത്ഥമാകാമെന്നും പറയുന്നവരുണ്ട്.
എന്നാൽ ഏറ്റവും പ്രബലമായ അഭിപ്രായം ഇസ്രായേൽ എന്നാൽ 'രാത്രിയിൽ പുറപ്പെട്ടവൻ' എന്നാണു അർത്ഥം എന്നതാണ്. 'ഇസ്രാ‌' എന്നാൽ രാത്രി.
യാക്കോബ് തന്റെ മാതാവിന്റെ ഉപദേശപ്രകാരം മാതുലനായ ലാബാന്റെ അടുക്കലേക്കു പുറപ്പെട്ടത്‌ രാത്രിയിൽ ആണ്.
യാക്കോബിനു ആ പേര് ലഭിക്കുകയും ചെയ്തു.
വാക്കിന്റെ കൃത്യമായ അർത്ഥമെന്തായാലും, യാക്കോബിൽ നിന്ന് ഉത്ഭവിച്ചതായി കരുതപ്പെടുന്ന ജനതക്ക് ഇസ്രായേൽ മക്കളെന്നും, ഇസ്രായേൽക്കാരെന്നുമൊക്കെ പേരുറച്ചു .
ചരിത്രം മെർണപ്റ്റാ ശിലാഫലകം
ഇസ്രായേലിനെക്കുറിച്ചുള്ള ചരിത്രപരമായ പരാമർശങ്ങൾ രണ്ട് തരമാണ്.
ഒന്ന് മത ഗ്രന്ഥങ്ങളിലുള്ള പരാമർശം, രണ്ട് മതേതരചരിത്ര രേഖകളിലുള്ള പരാമർശം.
ചരിത്രരേഖകളിലുള്ള ആദ്യപരാമർശം 1200 ബി സി യിൽ ഈജിപ്റ്റിലെ മെർണപ്റ്റാ എന്ന ഭരണാധികാരിയുടെ കാലത്തുള്ള ഒരു ശിലാ ലിഖിതത്തിലാണ് .
ജൂതമതത്തിന്റെയും ജൂത ജനതയുടെയും ചരിത്രം അതിപ്രാചീനമാണ്.
പഴയ നിയമത്തിലെ അബ്രഹാമിൽ നിന്ന് തുടങ്ങുന്നതാണ് തങ്ങളുടെ പരമ്പരയെന്ന് ലോകത്തെവിടെയുമുള്ള ജൂതർ (യഹൂദർ)വിശ്വസിക്കുന്നു.
ജൂതരുടെ പരമ്പരാഗത വിശ്വസമനുസരിച്ച് മെസപ്പൊട്ടേമിയ(ഇന്നത്തെ ഇറാഖി. ൽ)യിലെ ഊർ എന്ന ജന പദത്തിൽ നിന്ന് ഇസ്രയേലിന്റെ ചരിത്രം തുടങ്ങുന്നു.
അബ്രഹാമിന്റെ മകൻ ഇസഹാക്ക്, ഇസഹാക്കിന്റെ മകൻ യാക്കോബ്, യാക്കോബിന്റെ പന്ത്രണ്ടു മക്കൾ എന്നിവരിലൂടെ ആ  ജനത വളർന്നു പെരുകി.
ദൈവം തന്നെയായ ഒരു അജ്ഞാത പുരുഷനുമായി മൽപിടുത്തത്തിൽ ഏർപ്പെട്ട യാക്കോബിന്, ദൈവം ഇസ്രയേൽ എന്ന് പേര് നൽകി.
യാക്കോബും പന്ത്രണ്ടു മക്കളും പിന്നീട് ഈജിപ്തിലേക്ക് താമസമാക്കി.
ആ പന്ത്രണ്ടു പേരുടെ അനന്തരവകാശികൾ പന്ത്രണ്ടു ഗോത്രങ്ങളായി വികസിച്ചു.
ഏറെക്കാലം കഴിഞ്ഞപ്പോൾ ഈജിപ്തിലെ ഫറവോമാരിൽ ഒരാൾ ഇസ്രയേൽ ജനങ്ങളെ അടിമകളായി പീഠിപ്പിക്കുവാൻ തുടങ്ങി.
മോശെ (moses) യുടെ നേതൃത്വത്തിൽ ഇസ്രയേൽജനം തങ്ങളുടെ മാതൃ-ദേശമായ കാനാനിലേക്ക് പുറപ്പാട് നടത്തി.
ഈ സംഭവമാണ് പഴയ നിയമത്തിലെ പുറപ്പാട് പുസ്തകത്തിൽ വിവരിക്കുന്നത് .
ഒരു ജനതയെന്ന നിലയിൽ ഇസ്രയേലുകാരുടെ രൂപവത്കരണം സംഭവിച്ചത് മോശയുടെ നേതൃത്വത്തിലുള്ള പ്രയാണത്തോടെയാണ്.
മരുഭൂമിയിലെ വർഷങ്ങൾ നീണ്ട യാത്രയ്ക്ക് ശേഷം അവർ കാനാൻ ദേശത്ത് എത്തി.
ജോഷ്വയുടെ നേതൃത്വത്തിൽ അവിടം കീഴടക്കി താമസമുറപ്പിച്ചു.
പന്ത്രണ്ടു ഗോത്രങ്ങളായി ഭൂമി പങ്കിടുകയും ചെയ്തു.
അക്കാലത്ത് ന്യായാധിപൻമാർ എന്നറിയറിയപ്പെട്ട ഭരണാധിപൻമാരായിരുന്നു ഭരണം നടത്തിയിരുന്നത്.
അതിനു ശേഷം സാവൂളിനെ പ്രാവാചകനായ സാമുവൽ വഴി ഇസ്രയേൽ രാജാവായി അഭിഷേകം ചെയ്തു.
ദാവീദ് , മകൻ സോളമൻ , എന്നിവരായിരുന്നു തുടർന്നു വന്ന രാജാക്കൻമാർ.
ദാവീദായിരുന്നു  ഒരു രാഷ്ട്രമായി ഇസ്രയേലിനെ മാറ്റിയത്.
ജറുസലേം പട്ടണം കീഴടക്കി തലസ്ഥാനമാക്കിയതും ദാവീദായിരുന്നു.
സമാധാനവാദിയും നീതിമാനുമായ സോളമന്റെ കാലശേഷം ഇസ്രയേൽ രണ്ട് രാഷ്ട്രമായി പിളർന്നു.
വടക്കുള്ള പത്ത് ഗോത്രങ്ങളടങ്ങിയ ഇസ്രയേലും തെക്കുള്ള രണ്ട് ഗോത്രങ്ങളടങ്ങിയ  ജൂദായും (ഈ പന്ത്രണ്ട് ഗോത്രങ്ങളെപ്പറ്റി സ്വീകാര്യമായ ചരിത്ര വസ്തുതകളൊന്നുമില്ല).
ബി.സി. എട്ടാം നൂറ്റാണ്ടിൽ അസ്സീറിയൻ ഭരണാധിപനായ ഷൽമാനെസർ അഞ്ചാമൻ ഇസ്രയേൽ പിടിച്ചടക്കി.
ആറാം നൂറ്റാണ്ടിൽ ബാബിലോണിയൻ സേന ജൂദായും കീഴടക്കി.
ജൂത ആരാധനാലയമായ ഒന്നാം ക്ഷേത്രം അവർ നശിപ്പിച്ചു.
ജൂദയായിലെ (യൂദയാ)  വരേണ്യർ ബാബിലോണിലേക്ക് പാലായനം ചെയ്തു.
ബാബിലോണിയൻ അടിമത്തം (ബാബിലോൺ പ്രവാസം) എന്നാണ് ഇത് അറിയപ്പെടുന്നത്.
എഴുപത് വർഷം കഴിഞ്ഞ് പേർഷ്യക്കാർ ബാബിലോൺ കീഴടക്കിയപ്പോൾ പാലായനം ചെയ്തവരിൽ ഒരു വിഭാഗം മാതൃദേശത്തേക്ക് മടങ്ങി.
പേർഷ്യൻ രാജാവിന്റെ സഹായത്തോടെ അവർ രണ്ടാം ക്ഷേത്രം നിർമ്മിക്കുകയും ജൂത വിശ്വാസങ്ങൾ  പുനസ്ഥാപിക്കുകയും ചെയ്തു.
പേർഷ്യക്കാരെ മാസിഡോണിയയിലെ അലക്സാൻഡർ പരാജയപ്പെടുത്തി.
അദ്ദേഹത്തിന്റെ മരണശേഷം സൈനികമേധാവിയായിരുന്ന സെല്ലക്കസ് സ്ഥാപിച്ച സെല്യൂസിഡ് സാമ്രാജ്യം  പേർഷ്യൻ ലോകത്ത് ഗ്രീക്ക് സംസ്കാരം പ്രചരിപ്പിച്ചു.
ഗ്രീക്ക് സംസ്കാരം സ്വീകരിച്ച  ജൂതൻമാരുടെ സഹായത്തോടെ  ജൂത ക്ഷേത്രത്തെ  സ്യൂസ്  ക്ഷേത്രമാക്കാൻ സെല്യൂസിഡ് ചക്രവർത്തിയായ ആന്റിയോക്കസ് എപ്പിഫേനേസ് നാലാമൻ ശ്രമിച്ചു.
ഇതിനെ ജൂത വിശ്വാസത്തിൽ ഉറച്ചു നിന്നവർ എതിർത്തു.
ഹാസ്മൊണേയിയൻ എന്ന സ്വതന്ത്ര ജൂത രാജവംശവും അവർ സ്ഥാപിച്ചു .
ബി.സി. 165 മുതൽ 63 വരെ നിലനിന്ന ആ വംശം പിന്നീട് റോമാ സാമ്രാജ്യത്തിന്റെ  സ്വാധീനത്തിലായി ഹാസ് മൊണേയിയൻ കുടുംബത്തെ പ്രഭുവംശീയ നായ ഹെറോദ് ഉന്മൂലനം ചെയ്തു.
റോമാക്കാരുടെ സാമന്തനായാണ് ഹെറോദ് (ഹെറോദേസ്) ഭരണം നടത്തിയത്.
ഹെറോദിന്റെ മരണശേഷം റോമാക്കാർ ജൂദയായിൽ നേരിട്ട് ഭരണം തുടങ്ങി.
റോമാക്കാരുടെ ബഹുദൈവാരാധനയും ജൂതൻമാരുടെ ഏക ദൈവ ആരാധനയും തമ്മിൽ ഏറ്റുമുട്ടി.
ഈ കാലത്താണ് യേശുവിന്റെ ജീവിതവും  രക്തസാക്ഷിത്വവുമുണ്ടായത്.
ഒരു ചെറു സംഘം ജൂതർക്കിടയിൽ മാത്രം പ്രചാരം നേടിയ യേശുവിന്റെ ആശയങ്ങൾ പിൻ കാലത്ത് ലോകമാസകലം ക്രിസ്തുമതമായി തീർന്നു.
യഥാസ്ഥിതികരും റോമൻ പക്ഷപാതികളുമായ ജൂത പ്രമാണിമാരാണ് യേശുവിന്റെ ക്രൂശാരോഹണത്തിനു പിന്നിൽ പ്രവർത്തിച്ചത്.
എ.ഡി. 66-ൽ കൊടിയ ക്ഷാമത്തെയും കലാപങ്ങളെയും തുടർന്ന് ജൂദാ നിവാസികൾ റോമൻ ഭരണാധികാരികൾക്കെതിരെ ലഹള യാരംഭിച്ചു.
പിന്നീട് റോമൻ ചക്രവർത്തിയായി തീർന്ന സൈന്യധിപൻ ടൈറ്റസ് ഫ്ളാവിയസ്സിന്റെ നേതൃത്വത്തിൽ റോം ജൂതൻമാരുടെ കലാപം അടിച്ചമർത്തി.
ജറുസലേം നഗരം തകർക്കുകയും ചെയ്തു.
രണ്ടാം ദേവാലയത്തിന്റെ  ചുവർ മാത്രമാണ് അവശേഷിച്ചത്.
രണ്ടാം നൂറ്റാണ്ടിൽ റോമൻ ചക്രവർത്തി ഹഡ്രിയൻ ജൂതാരാധനക്ക് വിലക്ക് ഏർപ്പെടുത്തിയപ്പോൾ സൈമൺ ബാർകോ ഖ്ബയുടെ നേത്യത്വത്തിൽ ജൂതർ കലാപത്തിനൊരുങ്ങി.
അഞ്ചു ലക്ഷത്തോളം ജൂതർക്ക് മരണം സംഭവിച്ചു.
ജറുസലേമിൽ നിന്ന് ജൂതർ പുറത്താക്കപ്പെടുകയും മതാരാധന നിരോധിക്കപ്പെടുകയും ചെയ്തു.
ഇതോടെ ക്ഷേത്രാരാധന സമ്പ്രദായം നിലച്ചു.
പകരം അത് മതാചാര്യരായ റബ്ബികളെ കേന്ദ്രീകരിച്ചു.
റോമൻ കാലത്തിനു ശേഷം ജൂത ബൈബിളിൽ പുതിയ പുസ്തകങ്ങളൊന്നും കൂട്ടിച്ചേർക്കപ്പെട്ടില്ല.
ഒട്ടേറെ ജൂതരെ റോമാക്കാർ അടിമകളാക്കി വിറ്റതോടുകൂടി ഇസ്രയേൽ ജനതയുടെ തകർച്ച പൂർത്തിയായി.
അങ്ങനെ ജൂത വിപ്രവാസത്തിന് ആരംഭമായി.
ആധുനിക ഇസ്രയേലിന്റെ പിറവി
പലസ്തീൻ എന്ന പ്രദേശം ബ്രിട്ടന്റെ ഭരണത്തിന് കീഴിൽ ആയിരുന്നു.
ജൂത വിശ്വാസപ്രകാരം ഇസ്രായേൽ ജനതയുടെ അല്ലെങ്കിൽ ജൂതരുടെ വാഗ്ദത്ത ഭൂമി ആയിരുന്നു ഇസ്രായേൽ എന്നാണ് അവരുടെ വിശ്വാസം.
രണ്ടാം ലോകമഹായുദ്ധം തീരുമ്പോഴേക്കും പലസ്തീനിൽ ജൂതന്മാർക്ക് താമസിക്കുന്നതിനും എല്ലാം അവിടുത്തെ അറബികളും ക്രിസ്ത്യാനികളും സൗകര്യം ഒരുക്കി കൊടുത്തു.
പലസ്തീനിലെ ജൂതരുടെ എണ്ണം പെരുകി കഴിഞ്ഞിരുന്നു.
ജൂതരും അറബികളും തമ്മിലുള്ള ഏറ്റുമുട്ടൽ രൂക്ഷമായി.
അതിനു മുമ്പുതന്നെ പലസ്തീനിൽ  ജൂതരാഷട്രം സ്ഥാപിക്കാനുള്ള ഉദ്ദേശം ബാൽഫർ പ്രഖ്യാപനത്തിലൂടെ ബ്രിട്ടൺ വെളിപ്പെടുത്തിയിരുന്നു.
1947 നവംബർ 29 ന് ചേർന്ന യു.എൻ ജനറൽ അസംബ്ലി പലസ്തീൻ ജൂതർക്കും അറബികൾക്കുമായി വിഭജിക്കുവാനുള്ള തീരുമാനം അംഗീകരിച്ചു.
ജൂതർ അത് സ്വീകരിച്ചുവെങ്കിലും അറബി ലീഗ് രാജ്യങ്ങൾ തിരസ്കരിച്ചു.
1948 മെയ് 14-ന് അർദ്ധരാത്രി ഇസ്രയേൽ എന്ന പുതിയ രാജ്യം പിറവികൊണ്ടു.
ആധുനിക ഇസ്രയേലിന്റെ രൂപീകരണത്തിന് നിദാനമായിത്തീർന്ന പ്രസ്ഥാനമായിരുന്നു സയണിസ്റ്റ് പ്രസ്ഥാനം .
ഡേവിഡ് ബെൻഗൂറിയനായിരുന്നു ആദ്യ പ്രധാനമന്ത്രി.
പത്ത് ലക്ഷത്തോളം പേരെ ആദ്യ ഘട്ടത്തിൽ തന്നെ പുറത്താക്കിയ ഇസ്രയേൽ രാഷ്ട്രം , തുടർന്ന് 1948-ലെ അറബ് ഇസ്രയേൽ യുദ്ധത്തെ അഭിമുഖീകരിച്ചു.
ഈ സമയത്താണ് ഔദ്യോഗികമായി ഇസ്രയേൽ സേന രൂപീകൃതമായി '1949-ൽ വെടിനിർത്തലുണ്ടായി.
711000 പലസ്തീനികൾ അന്നു അഭയാർത്ഥികളായന്നാണ് ഐക്യരാഷ്ട്രസഭയുടെ കണക്ക്.
ഇസ്രയേൽ രൂപവൽക്കരിച്ച ശേഷം ജൂതന്മാർ അങ്ങോട്ടേക്ക് ഒഴുകി.
അറബ് ഇസ്രയേൽ യുദ്ധത്തെ തുടർന്ന് അറബിരാജ്യങ്ങളിലും ഇറാനിലും നിന്നും പുറത്താക്കപ്പെട്ട  ആറ് ലക്ഷത്തോളം മിസ്രാഹി ജൂതരും ഇസ്രയേലിലെത്തി.
ഇന്ത്യയിലെ ഇസ്രയേലികൾ
1947-ൽ ഇന്ത്യ സ്വതന്ത്രമാകുമ്പോൾ ഏകദേശം 35000 ജൂതൻമാർ ഇന്ത്യയിൽ ഉണ്ടായിരുന്നു.
അടുത്ത വർഷം ഇസ്രയേൽ രൂപീകരിച്ചതോടെ മിക്കവരും അങ്ങോട്ട് കുടിയേറി.
പ്രധാനമായും 3 വിഭാഗക്കാരാണ് ജൂതർ.
കൊച്ചിയിലെ ജൂത രായിരുന്നു ഇതിൽ ഏറ്റവും പുരാതന സമൂഹം.
ഇറാനു കിഴക്കുള്ള ഏറ്റവും പഴക്കമുള്ള ജൂത സമൂഹവും കൊച്ചിയിലെ ജൂതൻമാരായിരുന്നു .
എ.ഡി. 70 ലാണ് ജൂതർ കൊച്ചിയിലെത്തിയതെന്ന് കരുതുന്നു.
റോമാക്കാർ ജറുസലേം കീഴടക്കിയപ്പോളാണ് ജൂതർ കൊച്ചിയിലെത്തിയത്.
തനതുരീതി കളയാതെ കൊച്ചിൻ ജൂതർ കേരളത്തിൽ വാണികസമൂഹമായി വികസിച്ചു.
പ്രാചീന കാലത്ത് വന്നവരുടെ പിത്തലമുറക്കാരായ, മലബാറികൾ,16-ാം നൂറ്റാണ്ടിൽ അറബി രാജ്യങ്ങളിൽ നിന്നും ഉത്തരാഫ്രിക്കയിൽ നിന്നും എത്തിയ സെഫാർദിക്  ജൂതരായ പരദേശികൾ, കൊച്ചിൻ ജൂതരിലെ രണ്ടു വിഭാഗമാണ്.
മുംബൈയ്ക്കടുത്ത് വേരുറപ്പിച്ച ബെനെ ജൂതർ ആണ് മൂന്നാമത്തെ വിഭാഗമായ ബാഗ്ദാദി ജൂതർ പശ്ചിമേഷ്യയിൽ നിന്നുള്ള അറബി സംസാരിക്കുന്നവരാണ് ഇവർ.
ഇസ്രയേൽ രൂപം കൊണ്ടതോടെ മിക്കവരും അങ്ങോട്ട് പോയി.
ഇപ്പോൾ ഇന്ത്യയിൽ ഏകദേശം 6000 പേരോളമുണ്ട്.
ഇന്ത്യയിൽ ജനിച്ച് വളർന്നവർ 60000 പേർ ഇസ്രയേലിൽ ഉണ്ട്.
1941-ൽ കൊച്ചിയിൽ നിന്ന് 1935 ജൂതർ ഇസ്രയേലിലേക്ക് പോയി.
1970-80 കാലഘട്ടത്തിൽ ബാക്കിയുള്ളവരും സ്ഥലം വിട്ടു.
ഇന്ന് കൊച്ചിയിൽ വിരലിലെണ്ണാവുന്നവർ മാത്രമാണുള്ളത്.
മലയാളം സംസാരിക്കുകയും എഴുതുകയും ചെയ്യുന്നവരാണ് കൊച്ചിൻ യൂദർ.
ഇസ്രയേലിൽ ഇവർ ഇടക്കെല്ലാം ഒത്തുകൂടാറുണ്ട്.
ഇസ്രയേൽ രൂപീകൃതമായതിനു 70 വർഷത്തിനു ശേഷം   ഇസ്രയേൽ സന്ദർശിച്ച ആദ്യ പ്രധാനമന്ത്രിയാണ്  നരേന്ദ്ര മോദി.
വമ്പൻ വരവേൽപ്പായിരുന്ന ഇസ്രയേൽ അദ്ദേഹത്തിന് നൽകിയത്.
↑ Recognition by other UN member states: the United States , the Czech Republic , Guatemala , Vanuatu , and Paraguay .
↑ The Jerusalem Law states that "Jerusalem, complete and united, is the capital of Israel" and the city serves as the seat of the government, home to the President's residence, government offices, supreme court, and parliament .
United Nations Security Council Resolution 478 (20 August 1980; 14–0, U.S. abstaining) declared the Jerusalem Law "null and void" and called on member states to withdraw their diplomatic missions from Jerusalem (see Kellerman 1993 , p. 140 harvnb error: no target: CITEREFKellerman1993 ( help ) ).
See Status of Jerusalem for more information.
↑ ലോക രാഷ്ട്രങ്ങൾ ഇസ്രയേൽ D C ബുക്ക്സ്
മുളക് ബജ്ജി ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
മുളക് ബാജിയും അതുണ്ടാക്കാനുപയോഗിക്കുന്ന മുളകും
കേരളത്തിൽ പ്രചാരത്തിലുള്ള ഒരു ഉത്തരേന്ത്യൻ വിഭവമാണ് മുളക് ബാജി.
എരിവ് കുറഞ്ഞ ബാജി മുളകാണ് ഇത് ഉണ്ടാക്കാനായി ഉപയോഗിക്കുന്നത്.
ഈ മുളകിന് സാധാരണ മുളകിനേക്കാൾ വലിപ്പം കൂടുതലായിരിക്കും.
തട്ടുകടകളിലാണ് ഈ വിഭവം കൂടുതലായി കണ്ടുവരുന്നത്.
വറുക്കുന്ന വിധം